**Bestyrelsesmøde den 23. marts 2022 kl. 17.30 på FVGH**

Tilstede: Helle Lunderød (HL), Morten Lorenzen (ML), Martin Boysen (MB), Thomas Hesselberg (TH) (til kl. 18.45), Kristoffer Kaae Kjærgaard (KKK), Wenche Fogsgaard (WF) (til kl. 19.15), Jens Grøndal (JG), Søren Møller (MOE), Frederikke Juhl Gyrming (FJG), Anton Lykke (AL), Mette Karmann (MK), Peter Brink (PB)

Afbud: Kim Dam-Johansen

Referent: Connie Lykke Mikkelsen

Dagsorden:

1. **Godkendelse af dagsorden**

HL bød velkommen.

Revisoren kommer ved 18.45 tiden, derfor skydes punkt 3 til han er tilstede.

TH skal gå kl. 18.45.

1. **Godkendelse af referat fra mødet d. 6.12.21**

Referatet er godkendt.

1. **Præsentation af årsregnskab og revisionsprotokol 2021 ved Christian Dahlstrøm, Deloitte** (årsrapport og revisionsprotokol fremsendes af Deloitte senest den18.marts).

Dette punkt forventes påbegyndt kl. 18.

Elektronisk underskrivning af diverse dokumenter

HL byder velkommen til Christian Dahlstrøm (CD) fra Deloitte.

Vi bladrer regnskabet igennem og der stilles spørgsmål løbende.

Der skal skrives under efter mødet.

CD roser den gode beskrivelse af de faglige resultater.

På side 12 ses årets resultater.

Der er et overskud på 2,9 mio. Det skyldes dels at vi ikke har kunnet bruge de penge vi plejer dels at vi har modtaget ekstra penge fra UVM - begge dele med begrundelse i Covid19 situationen.

På side 13 ses nøgletallene 4 år tilbage.

Nederst ses udviklingen i vores samlede likviditet. Der er flere penge ved slutningen af året end ved begyndelsen, det skyldes bla. at vi har udbetalt de indefrosne feriemidler.

CD konstaterer, at vi ligger på et pænt niveau.

På side 14 er der et overblik over årselever. Der er en pæn fremgang fire år tilbage. Det er rigtig godt

På side 15 ses nøgletal og årsværk. Det ligger fint på niveau.

Side 17 har ledelsen lavet en fin beskrivelse af de kommende år.

På side 19 - 21 er der tabeller der beskriver fuldførelsesprocenten. Også ros fra CD til den.

Side 19 - 25 beskriver anvendt regnskabspraksis. Her er alle regler fulgt.

På side 25 ses resultatopgørelsen. Det gode resultat skyldes Covid19 situationen som tidligere nævnt.

Vores låneomlægning ”støjer lidt” i tallene. Det er fint med en fast rente.

På side 26 ses skolens aktiver, som jo hovedsageligt er skolens bygninger.

På side 27 ses passiver. Vi afdrager gælden som planlagt. Likviditeten er på niveau. Vi flugter godt på de andre poster.

På side 28 er der en pengestrømsopgørelse. Det er en sammenligning med årets resultat. Resultatopgørelsen forklarer tallene. Der er en likviditetsforskydning.

Afdrag og afskrivninger ligger på niveau.

Fra side 29 og frem er der noter. Dem har CD ikke noget at sige til.

På side 33 ses særlige specifikationer, hvor der redegøres for forskellige ting. Det er komplicerede poster. Det er præsenteret som det skal.

På side 34 ses en ny måde at præsentere det på, derfor ses kun 1 år.

PB oplyser, at han har udbetalt 13.000 kr. som éngangshonorar til uddannelsesleder Thomas Jørgensen på grund af en ekstraordinær arbejdsopgave.

PB henleder opmærksomheden på, at der er en besparelse på revisorhonoraret.

HL konstaterer, at det ser fint ud. Hun glæder sig over opstillingen af de faglige løft. Det er et fint resultat.

MOE spørger til et afsnit på side 12 - Årets økonomiske resultat inklusive hoved- og nøgletal. Han undrer sig over, at flere penge i tilskud resulterer i faldende lønudgifter.

CD siger, at det kan hænge sammen med det der står på side 25 - Aktiviteter med særlig tilskud. De ligger for sig selv og derfor kan det være svært at se.

CD går videre til at gennemgå Protokollen, der er en detaljeret redegørelse for, hvad Deloitte har kigget igennem. Der er faste regler for, hvordan den skal se ud.

Der er ingen bemærkninger til punkt 1.

I punkt 2 anbefales det, at man indfører en to-faktor godkendelse til banken.

PB har indført en ny procedure, som er godkendt af Deloitte.

Bestyrelsesformanden godkender bilag fra køb på rektors Visakort én gang om året. Hvilket Deloitte accepterer efter STUKs anbefaling.

På side 365 nævnes it sikkerhed og GDPS. Det er også i orden. Der er styr på det.

Side 362 nævnes bl.a. særlige tilskud. Skolen har betalt godt 100.000 tilbage.

Side 365 - CD konstaterer, at der er etableret en lovpligtig Whistleblower.

Skolen efterlever de gældende regler, hvorfor CD ingen bemærkninger har til det.

PB er opmærksom på, at stillingsopslag skal gemmes.

Indkøb mv er der styr på.

Aktivitet- og ressourcestyringen er sammenhængende og ser fornuftig ud.

I afsnit 4 er der en beskrivelse af aktiviteter. CD spørger, om bestyrelsen har kendskab til ulovlige forhold.

Det svarer bestyrelsen nej til, hvorefter årsrapporten kan skrives under.

På sidste side står revisortjeklisten. CD siger, at det ser rigtig fint ud på de temaer Deloitte har gennemgået.

1. **Orientering fra formanden**

4a: Orientering om brug og årlig kontrol af visa kort, beslutning om fast beløbsgrænse.

Visa kortets indkøb skal godkendes af bestyrelsesformanden én gang årligt. Det er afsluttet for 2021.

Der skal fastlægges en beløbsgrænse, som en beskyttelse af rektor.

Bestyrelsen tog orienteringen til efterretning.

Efter en kort snak, vedtog bestyrelsen at der kan hæves et beløb på op til 10.000 kr. uden formandens godkendelse.

1. **Orientering fra rektor, bla. søgetal, bygninger & eksamen**

**Søgetal:**

Ansøgningsfristen udløb 1. marts, og vi har pt 104 ansøgere til STX og 30 til HF. Efter første møde med Region H. forventer vi at få henvist 12-13 STX-elever og 1 HF-elev. Vi planlægger det nye skoleår med 5 grundforløbsklasser med 22-24 elever i hver samt to hf-klasser med 20-25 elever i hver. Vi har budgetteret med 115 STX-elever og 50 HF-elever, så på HF området skal der ske noget i løbet af foråret og august.

**SRP i fuld gang**

Årets studieretningsprojekt (SRP) er i gang. Prøven begyndte i fredags, og eleverne skal aflevere deres færdige opgave senest torsdag den 31. marts. kl. 16. Fysisk og online-vejledning finder sted for alle elever, ligesom skrivelokaler til alle klasser står til rådighed i hele skriveperioden.

**Eksamen**

Et bredt politisk flertal valgte at lytte til elev- og lærerorganisationernes ønske om reduceret antal af eksamener til sommer. 3g skal op i skriftlig dansk, SRP-forsvar samt to mundtlige studieretningsfag eller andre fag på A-niveau. Elever i 2. hf kan vælge mellem eksamen i alle fag som normalt eller reduceret eksamen i skriftlig dansk + 3 yderligere eksamener efter udtræk. Vi afventer nødbekendtgørelse fra UVM.

MK oplyser, at der kan afholdes faglige evalueringssamtaler til at understøtte standpunktskarakteren.

Der er bortvist 2 HF elever fra SSO eksamen pga plagiat.

**Projekt Bæredygtige gymnasier**

FVGH er sammen med de øvrige 24 skoler i Gymnasiefællesskabet gået i samarbejde med Kuben Management for at sætte bæredygtige gymnasier på dagsordenen. Udvalget består af 2 ledelsesrepræsentanter, vores pedeller Torben & Erwin, 5 lærere og 7 elever (elevrådets grønne udvalg). Vi har haft første workshop i slutningen af februar og skal mødes med projektlederen fra Kuben for 2. og foreløbig sidste gang (4 timer) den 22. april.

**1g i Norge og krea-dage for ”hjemmeelever”**

Ca. 85 1g-elever og 6 idrætslærere var i uge 10 tilbage i Beitostølen i Norge til 3-4 dage på langrend fordelt på to omgange. Højt humør, solskin og blå himmel, passende mængder sne og få uheld gjorde turene særdeles vellykkede.

Elever der havde valgt ikke at deltage i skituren, havde kreative dage hjemme, bla med besøg på rockmuseet Ragnarock i Roskilde.

**Førstehjælpskursus for ansatte**

Tirsdag i sidste uge var 16 ansatte, primært administrativt personale, idrætslærere og lærere med forestående studieture i uge 14 på internt førstehjælpskursus faciliteret af Falck. Kurset varede 4 timer, og der vil blive forsøgt afholdt ligende kurser for det øvrige personale efter sommerferien, da det er helt afgørende, at alle kan handle i tilfælde af hjertestop, blokering af luftveje og lign.

**Forårskoncert**

Skolen afholdt første forårskoncert i to år i sidste uge – det blev til musikalske indslag fra alle musikhold og en række ekstranumre, som tydeligt viste bredden.

**MUS-samtaler**

Ledelsen nærmer sig afslutningen af årets MUS-samtaler med underviserne. Som noget nyt har alle undervisere haft mulighed for et besøg i deres undervisning af nærmeste leder forud for MUS-samtalen, et tilbud ca. 75% af underviserne har takket ja til.

MUS-samtaler for TAP-personale gennemføres i løbet af forår og eksamens-perioden.

**Nyhedsbrev for personale**

I forsøg på at begrænse omfanget af informationer fra ledelsen på PR-møder og i hverdagen, har et nyt nyhedsbrev med den kommende uges vigtigste begivenheder set dagens lys. Ønsket om et nyhedsbrev er også gået igen under flere MUS-samtaler.

**Internationalt**

Ca. 20 elever var i uge 10 på genbesøg hos vores spanske partnerskole, som ligger i en lille by udenfor Grenada.

En samarbejdsaftale med et fransk gymnasium i Le Muy er underskrevet – første udveksling i begge byer sker i næste skoleår (franske elever her i efteråret, danske elever i Le Muy i foråret 2023).

PB har aftalt med tysklærerne, at der skal satses stort på at finde en partnerskole i Tyskland eller Østrig, så også disse elever kan komme afsted.

Samarbejdet med TCC i Kina har desværre meget lange udsigter, og PB vil gerne lægge op til, at vi på et tidspunkt drøfter fremtidsperspektivet i dette.

**Dygtige elever**

4 af skolens elever fra Forfatterskolen, en af skolens mange talenttilbud efter skoletid, har fået deres litterære bidrag optaget i UNGE ORD, en skrivekonkurrence afholdt af Københavns Universitet. En elev, Sigrid Hemmingsen fra 2y, er tilmed nomineret i kategorien humor som en af de tre bedste tekster. De nominerede fejres ved et award-show på KU den 6. april.

**Modtager af Aase Hansens Legat 2022**

Der er i år en modtager af Aase Hansens Legat, som tilfalder en afgangselev som har gjort en særlig indsats i danskfaget. Modtageren er Iris Heding fra 3x, som fejres ved legatuddelingen den 30. marts i Bibliotekssalen.

**Nyt fra kontoret**

Charlotte Eskildsen er snart tilbage på kontoret på fuld tid efter et længerevarende sygdomsforløb, hvilket glæder os meget.

**Nyt fra kantinen**

Tina har opsagt sin stilling i kantinen pr. 31. marts til fordel for et nyt job. Hun fortsætter som rengøringsassistent på et lavere dagligt timetal end i dag, for at kunne passe sit nye job.

**Studieture for 2g i uge 14**

Skolens 5 2.g-klasser rejser på studietur i uge 14. Turene har en varighed af 5 dage/4 overnatninger. 3 klasser skal besøge Malta, en klasse skal til Barcelona og den sidste skal besøge Transsylvanien i Rumænien.

**Kommende fællestimer**

Peter Viggo Jakobsen, lektor på Forsvarsakademiet holder oplæg for hele skolen om krigen i Ukraine og ny europæisk verdensorden den 22. april.

I anledning af en kommende folkeafstemning om EU-forsvarsforbeholdet afholdes duel mellem JA-siger Martin Lidegaard fra Radikale Venstre og NEJ-siger Mette Thiesen fra Nye Borgerlige den 26. april. Arrangementet er primært henvendt til elever på samfundsfag A og B.

**Ukrainske flygtninge**

PB har på skolens vegne rakt ud til en 17-årig ukrainsk dreng, som for godt 14 dage siden er kommet til Ølsted, hvor han bor hos en dansk familie. Drengen og hans ”plejefar” kommer til første besøg på skolen på fredag, hvor vi vil se, hvad vi kan tilbyde ham af social og faglig støtte.

Derudover er PB i kontakt med Halsnæs Kommunes task force omkring organisering af de ukrainske flygtninge, der måtte komme til kommunen.

MB orienterer om uddeling af legater til sommer. Der vil være 2 Rotary legater på hver 3500 kr. Disse kan søges og det er Rotary der træffer afgørelsen om, hvem der skal modtage legaterne.

Jydske Bank donerer 10.000 kr. over en treårig periode. 5 legater af 2000 kr. Modtagerne af disse legater findes efter indstilling.

Både Rotary og Jyske Bank vil være tilstede ved uddelingen til sommer.

1. **Orientering fra elevrepræsentanter**

FJG fortalte at elevrådets Klimaudvalg havde arrangeret en Klimauge. Det var lidt svært at få folk med. Ugen afsluttedes med en fastelavns cafe, hvor eleverne bla. slog ”katten af tønden”. Der er også opsat pantspande på hele skolen. Pengene går til elevrådet.

AL vil arbejde for, at det gentages næste år.

Elevrådet var glade for at deltage i klimaworkshoppen (som PB omtalte). Det var en god workshop med mange konkrete ideer.

Elevrådet søgte 7000 DGS-fondentil indkøb af bæredygtige rumdelere som skal opdele kantinen, så den bliver hyggeligere.

Elevrådet har fornyet vedtægterne og de er blevet godkendt på en generalforsamling. De ligger også på hjemmesiden.

AL, FGJ og Silke 2.y deltog i et DGS ledelsesmøde. Det var en meget spændende dag. Vi er langt fremme i forhold til mange af de andre skoler. Det var dejligt at blive bekræftet i.

AL og PB har talt samværspolitik - talt med PB i dag, og blev enige om, at gå i gang med det næste år.

FJG orientere om, at mange af skolens elever deltog i en underskriftsindsamling i forhold til en løsning med et formindsket pensum mod til gengæld at have et almindeligt eksamensudtræk. Der var 77 skoler der skrev under. Desværre blev det ikke den løsning politikerne valgte.

Elevrådet har haft besøg af kommunens Kultur- og fritidskonsulent, vedrørende Kultur- og fritidspasset***.***

Elevrådet deltog også i et møde Movia og RegionH angående transport til og fra skolen. Region H har oprettet en pulje for at udbygge transporten til skolen. Der er nedsat et udvalg på skolen og vi skal vende tilbage til region H.

Der hare både været dage med kagesalg og cafeer. Elevrådet har tjent 2000 kr. på salget. Det næste er et påskearrangement med salg og aflevering af påskeæg.

AL vil arbejde på næste år oprette et velgørenhedsudvalg til cafeer og arrangementer.

AL fortæller at 1.g’erne har haft en fed skitur; Han har lært mange andre elever og lærere at kende. Håber at turen også bliver tilbudt de næste år.

Bestyrelsen giver udtryk for, at de er glade for et aktivt og entusiastisk elevråd.

PB synes, at det er et rigtigt godt elevråd i år og det ser ud til at forsætte i de kommende år.

1. **Orientering fra medarbejderrepræsentanter**

MOE deltog også i klimaworkshoppen. Det blev grebet fornuftigt an. Der er etableret et netværk i GL-regi der skal diskutere klima i undervisningen. Næste gang skal der tales om studieturen.

JG fortæller at det var en rigtig dejlig forårskoncerten - uden corona - efter 2 års pause. Eleverne gjorde det fantastisk godt.

MK håber på en almindelig translokation, hvor alle deltager – eventuelt med et indslag af musik A.

FGJ synes også, at det var en fantastisk koncert.

PB siger at corona ikke fylder noget hos os længere. VI har 2 ansatte med følgesymptomer fra Delta varianten. De regner med at være på fuld tid til august igen.

Vi har fået refusion fra dag 1 på de medarbejdere, der har været sygemeldt med corona.

1. **APV**

APV for TAP er ikke færdiggennemført endnu. På undervisningssiden er der ikke meget, der stikker ud.

PB viser et par slides.

Det er en overordnet tilfredsstillende undersøgelse.

Tages op igen på næste møde.

1. **Politik for sociale klausuler**

Der er krav om, at vi skal have 3,5% af medarbejderne ansat på sociale klausuler.

PB fortæller, at vi har en flexmedarbejder samt en løntilskudsmedarbejder ansat. Det giver 2 %. Vi skal lægge noget på hjemmesiden om, hvad vi vil gøre for at opnå det.

ML siger, at det er vigtigt, at vi viser vores gode hensigter, og også at efterleve det.

PB har fortalt, at vi har fået en henvendelse fra Ungeværket. De leder efter et sted til en sårbar pige. Vi har meddelt, at det ikke kan blive i denne omgang. Der er sygdom på kontoret og der er ikke ressourcer til at tage sig af vedkommende.

MK fortæller at løntilskudsmedarbejderen er super glad for at være her. Vi har generelt gode oplevelser med dem, vi har i huset.

PB siger, at vi ikke har meget administrativt personale ansat i forhold til andre skoler.

PB udarbejder et oplæg til politik til næste møde.

Det skal fremover drøftes 2 gange om året.

1. **Kommende møde**

Næste møde holdes den 23. maj kl. 17.30.

Der kommer en regnskabsforelæggelse fra de 4 første måneder på dette møde.

Det første møde i det nye skoleår bliver mandag den 29. august

De kommende møder vedtages på mødet i august.

1. **Evt.**

HL siger tak til ML der har sidste møde i dag. I stedet indtræder Bo Madsen.

ML siger tusind tak for 4 gode år.

HL er enig i, at der er sket meget de sidste 4 år, bl.a. med skiftet med en ny rektor. Det giver nye måder at arbejde på. Der er mange kvalitative input med et blik på, hvad der er bedst for skolen.

MOE siger tak til ML for hjælpen med låneomlægningen.

PB orienterede om detaljerne omkring Tinas opsigelse.

Vi talte i oktober måned om renovering af bygningerne. Der er uenighed mellem fællesskabet og det teknisk administrative personale. PB er ked af uenigheden, men vi går i gang alligevel.

Vi aftale den ”lille omgang” med en reparation til ca. 1,5 mio. Kan først gå i gang næste sommer.

 HL siger, at han ikke tør tilsidesætte en rapport fra Gymnasiefællesskabet (GF).

ML mindede om, at vi diskuterede det sidste gang. Det er et bestyrelsesansvar. VI har en rapport, der er udfyldt efter alle regler. Derfor skal vi følge rapporten.

KKK siger, at eftersom det tekniske personale ikke har ikke et formelt ansvar, skal vi læne vi os op af rapporten.

MB siger, at han mange gange har set, at rådgivningen ikke er noget værd. Men synes alligevel, at vi skal gå med den.

KKK synes, at det MB siger, giver mening. Men på hvilket grundlag kan vi beklikke den rapport der ligger? Vi kan bede om en second opinion, men hvad vægter i givet fald mest?

WF spørger, om bestyrelsen er blevet forsikret. Det bekræfter PB.

PB fortæller, at GF synes vi skal gå igang med den første etape nu, hvorimod Erwin mener: ”If it ain’t broke – don’t fix it”.

HL synes, at det giver mening at bruge de penge, vi har fået til det nu.

Tages op på mødet den 23. maj.